Diari Oficial de la Generalitat Valenciana


Sumari del DOGV 7981, del 16-02-2017 (2017/787)

Notificació de la sentència dictada en el procediment de divorci contenciós 76/2015.
------------------------------------------------------------------------------------

### Dades del document

Número de DOGV
:   7981

Data del DOGV
:   16-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/787


Organisme emissor
:   Jutjat Mixt Número 4 d'Ontinyent

Tipus de document
:   Edicte

Notificació de la sentència dictada en el procediment de divorci contenciós 76/2015. [2017/787]  
Procediment: família. Divorci contenciós 000076/2015.  
De: Raquel Martínez Sarrió.  
Procuradora: Mónica Torró Úbeda.  
Contra: Rogelio Luiz Fritsch.  
Procurador/a: -  
En aquest procediment de divorci contenciós, seguit a instàncies de Raquel Martínez Sarrió contra Rogelio Luiz Fritsch, s'ha dictat la sentència que, literalment, és com segueix:  
  
«Sentència número 59/2016  
Ontinyent, 5 de juliol de 2016  
Dispositiva  
Estime de forma parcial la demanda de divorci formulada per la procuradora Mónica Torró Úbeda, en representació de Raquel Martínez Sarrió, contra Rogelio Luis Fritsch, i dispose les següents mesures de caràcter personal i patrimonial:  
1. En compliment de la llei, es disposa la dissolució del matrimoni entre Raquel Martínez Sarrió i Rogelio Luis Fritsch i resten revocats tots els consentiments i poders mútuament atorgats.  
2. Pel que fa a l'autoritat parental, aquesta és un poder de titularitat conjunta i, per tant, la titularitat i l'exercici de la qual correspon a ambdós progenitors. Per a qualsevol decisió que l'afecte, caldrà tindre en compte el parer de tots dos  
En conseqüència, atribuïsc la titularitat i l- exercici de l'autoritat parental del menor, G. F. M., de forma conjunta a ambdós progenitors.  
  
3. Amb vista al benefici i l'interés de G. F. M., n'atribuïsc la guarda i custòdia individual a la mare, Raquel Martínez Sarrió.  
  
4. Pel que fa al règim de visites, considere beneficiós per a la menor l'establiment a favor del pare del règim de visites següent:  
  
4.1. Durant el primer any, després de la personació del pare i l'inici de les visites regulars, el progenitor no custodi podrà replegar el seu fill al domicili on residisca amb la seua mare els dissabte alterns des de les 10.00 hores del matí i el reintegrarà al mateix domicili a les 20.00 hores del mateix dia.  
4.2. A partir del segon any de represa del règim de visites pel pare, aquest tindrà dret al règim de visites següent:  
a) El pare podrà tindre amb ell el seu fill menor els caps de setmana alterns; l'haurà de replegar al domicili de la mare a les 10.00 hores del dissabte, i l'haurà de reintegrar al mateix domicili a les 20.00 hores del diumenge.  
b) Períodes de vacances:  
- Vacances d'estiu: cada un dels cònjuges tindrà amb ell el menor la meitat de les vacances escolars d'estiu dividides en períodes iguals, un d'ells des de l'1 al 15 de juliol i de l'1 al 15 d'agost, i l'altre des del 16 al 31 de juliol i del 16 al 31 d'agost. Els progenitors s'alternaran en els períodes dels anys successius i, si hi ha discrepància pel que fa a l'elecció del període que han de gaudir, la mare elegirà els anys senars i el pare els parells.  
- Vacances de Nadal: cada un dels progenitors tindrà amb ell el fill menor del matrimoni la meitat de les vacances escolars de Nadal, dividides en dos períodes iguals. Els pares s'alternaran en els períodes successius, i, si hi ha discrepància pel que fa a l'elecció del període que cal gaudir, la mare elegirà els anys senars i el pare els parells.  
  
- Vacances de Setmana Santa: cada un dels progenitors tindrà amb ell el fill menor del matrimoni la meitat de les vacances escolars de Setmana Santa, dividides en dos períodes iguals. Els pares s'alternaran en els períodes successius, i, si hi ha discrepància pel que fa a l'elecció del període que cal gaudir, la mare elegirà els anys senars i el pare els parells.  
En tot cas, cada progenitor haurà d'afavorir les relacions del seu fill amb els seus avis i àvies, i els altres parents i persones acostades, sense perjudici del dret d'aquests a exercir aquesta relació.  
5. Pel que fa a la pensió alimentària i en vista de la situació de rebel·lia processal del demandat, caldrà fixar una pensió de dos-cents euros mensuals (200 ?) a favor del fill comú del matrimoni, G. F. M., i aquest pagament l'haurà d'assumir Rogelio Luis Fritsch.  
La pensió alimentària a favor de G.F.M., l'haurà de fer efectiva Rogelio Luis Fritsch de bestreta, en els cinc primers dies de cada mes, en el compte bancari que assenyale Raquel Martínez Sarrió, i que serà objecte d'actualització anual, comptador des de l'endemà que es notifique aquesta sentència, de conformitat amb les variacions de l'índex de preus de consum que assenyale l'Institut Nacional d'Estadística o organisme que, en el futur, faça aquestes funcions. Aquesta obligació subsistirà fins que les filles aconseguisquen la seua independència econòmica.  
7. Respecte de les despeses extraordinàries i necessàries del fill comú del matrimoni, G. F. M., com són, entre altres, les ocasionades per metges, operacions quirúrgiques, ulleres graduades, aparells d- ortodòncia, així com les causades per llibres, material escolar i uniformes necessàries per al desenvolupament de les activitats escolars, etcètera, les hauran de pagar a mitges Raquel Martínez Sarrió i Rogelio Luis Fritsch, i caldrà justificar-les mitjançant la corresponent factura.  
  
Les despeses extraordinàries no necessàries de la filla comú del matrimoni, G. F. M., com són, entre altres, les activitats extraescolars, viatges i excursions, classes particulars, etcètera, les hauran de pagar a mitges Raquel Martínez Sarrió i Rogelio Luis Fritsch, amb la comunicació prèvia d'un progenitor a l'altre, i si hi ha desacord les sufragarà el progenitor que les ocasione.  
Tot això sense fer declaració de costes a cap de les parts.  
Notifiqueu aquesta resolució a les parts i feu-los saber que, en contra, hi poden formular un recurs d'apel·lació davant de l'audiència provincial, que, si escau, s'haurà d'interposar en aquest jutjat dins del termini dels 20 dies següents al que es notifique.»  
  
I atés que el demandat, Rogelio Luiz Fritsch, es troba en parador desconegut, expedisc aquest edicte a fi que li valga de notificació de forma deguda.  
  
Ontinyent, 2 de desembre de 2016.- El lletrat de l'Administració de justícia: Joaquín Silva Bernardo.